**VIEŠOSIOS ĮSTAIGOS MOLĖTŲ R.**

**PIRMINĖS SVEIKATOS PRIEŽIŪROS CENTRAS**

**2022 METŲ VEIKLOS ATASKAITA**

**I. ĮSTAIGOS ORGANIZACINĖ VEIKLA**

Viešoji įstaiga Molėtų r. pirminės sveikatos priežiūros centras (toliau – Įstaiga) yra Molėtų rajono savivaldybės įsteigta Lietuvos nacionalinės sveikatos sistemos viešoji ne pelno siekianti sveikatos priežiūros įstaiga. Įstaigoje teikiamos įstatuose numatytos pirminės asmens sveikatos priežiūros paslaugos pagal įstaigai suteiktas licencijas – pirminės ambulatorinės asmens sveikatos priežiūros medicinos: šeimos medicinos; pirminės psichikos sveikatos priežiūros; odontologinės priežiūros (pagalbos); slaugos: bendrosios praktikos, bendruomenės, psichikos sveikatos slaugos, ambulatorinės slaugos paslaugos namuose; gydytojo odontologo padėjėjo; burnos higienisto; akušerio – ginekologo praktikos.

Įstaigos **misija** – teikti pacientams mokslu ir technologijomis pagrįstas, saugias ir kokybiškas, atitinkančias pacientų poreikius, interesus ir lūkesčius, pirminės sveikatos priežiūros paslaugas. Atsižvelgiant į steigėjo ir Valstybinės ligonių kasos keliamus reikalavimus, racionaliai naudoti materialinius bei žmogiškuosius išteklius, maksimaliai tenkinti pacientų, jų šeimos narių bei darbuotojų poreikius ir lūkesčius.

Įstaigos **vizija** – Europos Sąjungos reikalavimus atitinkanti šiuolaikinė konkurencinga, pažangi gydymo įstaiga, teikianti kokybiškas asmens sveikatos priežiūros paslaugas, efektyviai naudojanti sveikatos priežiūros išteklius bei nuolat siekianti sveikatos priežiūros kokybės ir optimalių sąlygų pacientams ir darbuotojams.

Pagrindinis veiklos **tikslas** – teikti kvalifikuotas, kokybiškas ir savalaikes pirmines ambulatorines asmens sveikatos priežiūros paslaugas, atitinkančias pacientų lūkesčius.

Pagrindiniai įstaigos veiklos **uždaviniai** – organizuoti ir teikti pacientams nespecializuotas, kvalifikuotas pirminės sveikatos priežiūros paslaugas. Orientuoti įstaigos darbą į paciento poreikius, užtikrinti operatyvų pacientų aptarnavimą įstaigoje. Siekti darnios įstaigos sveikatos sistemos, didžiausią dėmesį skiriant pirminei sveikatos priežiūrai, tuo užtikrinant tinkamą ir kokybišką sveikatos priežiūrą.

Sveikatos priežiūros paslaugų kokybė įstaigoje vertinama Valstybinės akreditavimo sveikatos priežiūros veiklai tarnybos, teritorinės ligonių kasos, vidaus medicininio audito tarnybų ir kt.

Molėtų rajono savivaldybės tarybos 2013 m. gruodžio 19 d. sprendimu Nr. B1-150 nuo 2014 m. sausio 1 d. įstaigos direktoriumi paskirta Eglė Bareikienė. 2018 m. gruodžio 31 d. Molėtų rajono savivaldybės mero potvarkiu Nr. B4-19 Eglė Bareikienė paskirta VšĮ Molėtų r. PSPC direktore antrai kadencijai.

Direktorė Eglė Bareikienė yra Lietuvos gydytojų vadovų sąjungos narė, nuolat gilina žinias sveikatos vadybos klausimais dalyvaudama Lietuvos gydytojų vadovų sąjungos organizuojamuose mokymuose. Direktorė dalyvavo šiuose mokymuose bei seminaruose 2022 metais: „Kognityvinių funkcijų silpnėjimas ir skausmo valdymas“, „Sveikatos priežiūros įstaigų darbuotojų atsparumo (nepakantumo) korupcijai ugdymas“, „Nuo arterinės hipertenzijos iki kognityvinių sutrikimų“, „COVID-19 problema šiandieną ir ateities perspektyvos“, „Etapinių kompetencijų diegimo koncepcija“, „Racionalus antimikrobinių vaistinių preparatų skyrimas ir vartojimas“.

2022 metais sudarytos 124 sutartys su kitomis įstaigomis bei organizacijomis. Įstaigoje per 2022 metus išleista ir patvirtinta 263 įsakymai: 128 įsakymai personalo, 64 – atostogų, 25 – komandiruočių, 46 – veiklos klausimais. Įstaigos darbuotojai 2022 metais gilino žinias tobulindamiesi įvairiuose kursuose. Slaugos specialistai išklausė „Sveikatos priežiūros įstaigų darbuotojų atsparumo (nepakantumo) korupcijai ugdymas“ kursus, atnaujino žinias apie skiepijimo pagrindus išklausydami kursus „Skiepų pagrindai“. 2022 metais, siekiant užtikrinti informacijos rinkimą apie pacientų pasitenkinimą gautomis asmens sveikatos priežiūros paslaugomis atliktos anoniminės pacientų apklausos.

**2022 metų įstaigos tikslų ir uždavinių įgyvendinimas:**

1. Užtikrintos ir teiktos kokybiškos, saugios bei prieinamos pirminės ambulatorinės asmens

sveikatos priežiūros paslaugos.

2. Atsižvelgiant į paciento poreikius, užtikrintas operatyvus pacientų aptarnavimas įstaigoje.

3. Įstaigos slaugos specialistai kėlė kvalifikaciją dalyvaudami kursuose „Skiepų pagrindai“.

4. Ataskaitiniai metai baigti su neigiamu rezultatu. Neigiamas rezultatas atsirado todėl, kad įstaiga iš savo sukauptų lėšų, mokėjo darbuotojams priedus prie darbo užmokesčio, siekiant išlaikyti specialistus ir mokėti jiems konkurencingą atlyginimą.

5. 2022 metais lyginant su 2021 metais įstaigos darbuotojų darbo užmokestis didėjo 11 procentų.

**Praėjusių metų svarbiausios spręstos problemos ir iniciatyvos:**

1. Įrengtas diabetinės pėdos kabinetas, skirtas pacientams sergantiems cukriniu diabetu.

2. Gerintos įstaigos darbuotojų darbo sąlygos: atlikti remonto darbai kabinetuose, įrengti kondicionieriai.

3. Sudaryta komanda slaugos paslaugų namuose teikimui ir pradėtos teikti paslaugos Molėtų rajono gyventojams namuose pagal Lietuvos Respublikos Sveikatos apsaugos ministro atnaujintus reikalavimus.

4. Įstaiga vykdo ES projektą „Paslaugų prieinamumo priemonių tuberkulioze sergantiems asmenims įgyvendinimas Molėtų rajone“ (kodas 08.4.2-ESFA-E-615-91-0003) pagal  2018 m. birželio 29 d. pasirašytą sutartį su Europos socialinio fondo agentūra.

5. Įstaiga vykdo projektą „Koordinuotai mokiniams teikiamų švietimo pagalbos, socialinių ir sveikatos priežiūros paslaugų modelio diegimas Molėtų rajone“ pagal 2020 m. rugpjūčio 31 d. pasirašytą jungtinės veiklos (partnerystės) sutartį.

6. Įstaiga dalyvavo Molėtų rajono savivaldybės visuomenės sveikatos rėmimo projekte iš kurio lėšų buvo nupirkta podiatrinė kėdė, skirta diabetinės pėdos kabinetui.

7. Siekiant pritraukti jaunų specialistų buvo pasirašyta trišalė sutartis su gydytoja rezidente, kuri baigusi šeimos gydytojo rezidentūrą atvyks dirbti į Molėtų r. PSPC.

**Įstaigos tikslai ir uždaviniai 2023 metams:**

1. organizuoti ir teikti kokybiškas, saugias ir prieinamas pirmines ambulatorines asmens sveikatos priežiūros paslaugas;

2. būti modernia, šiuolaikiška gydymo įstaiga, kurioje asmens sveikatos priežiūros paslaugas teikia kvalifikuoti darbuotojai;

3. skatinti personalo kvalifikacijos tobulinimą;

4. dalyvauti Molėtų rajono savivaldybės visuomenės sveikatos rėmimo projektuose;

5. siekti ataskaitinius metus baigti su teigiamu rezultatu;

6. didinti darbuotojų darbo užmokestį, siekiant išlaikyti specialistus siūlant jiems konkurencingą darbo užmokestį;

7. siekti pritraukti daugiau šeimos gydytojų, kitų sveikatos priežiūros specialistų (šiuo metu 5 dirbantys šeimos gydytojai jau yra pensijinio amžiaus).

**II. ĮSTAIGOS PAGRINDINĖS VEIKLOS RODIKLIAI**

**1. Duomenys apie ASPĮ prisirašiusius gyventojus pagal amžiaus grupes**

1 lentelė

|  |  |  |  |  |  |
| --- | --- | --- | --- | --- | --- |
| ***Prisirašiusiųjų gyventojų skaičius pagal amžiaus grupes 2019 m. gruodžio 31 d.* rodikliai** | **2020 m.** | **2021 m.** | **2022 m.** | **Pokytis 2021-2022 m.** | |
| **Vnt.** | **Proc.** |
| Prisirašiusiųjų gyventojų iš viso: tame sk. | 14634 | 14298 | 13942 | -356 | -2,49 |
| 1. Prisirašiusiųjų draustų gyventojų skaičius pagal amžiaus grupes | 14009 | 13607 | 13331 | -276 | -2,03 |
| iki 1 m. amžiaus | 60 | 67 | 60 | -7 | -10,45 |
| 1-7 m. | 678 | 643 | 625 | -18 | -2,80 |
| 8-17 m. | 1228 | 1187 | 1146 | -41 | -3,45 |
| 18-34 m. | 2302 | 2187 | 2100 | -87 | -3,98 |
| 35-49 m. | 2487 | 2382 | 2300 | -82 | -3,44 |
| 50-65 m. | 3560 | 3510 | 3510 | 0 | 0 |
| virš 65 m. | 3694 | 3631 | 3590 | -41 | -1,13 |
| iš jų kaimo gyventojai | 8384 | 8058 | 7836 | -222 | -2,75 |
| 2. Prisirašiusiųjų nedraustų gyventojų skaičius | 625 | 691 | 611 | -80 | -11,58 |
| Psichikos sveikatos centre prisirašiusiųjų skaičius | 15228 | 14811 | 14593 | -218 | -1,47 |

*Prisirašiusiųjų dinamika:* 2022 m. įstaigoje prisirašiusių draustų asmenų metų pabaigoje – 13331, iš jų kaimo gyventojų 7836, lyginant su 2021 metais sumažėjo 276 draustais asmenimis. Psichikos sveikatos centre prisirašiusiųjų draustų asmenų 14593, lyginant su 2021 metais sumažėjo **-** 218 draustais asmenimis.

Prie įstaigos prisirašiusiųjų draustų asmenų skaičiaus nuolat mažėja dėl gyventojų migracijos, socialinio draustumo statuso svyravimo, demografinių veiksnių. 2022 metais mirė 291 pacientas (21 pacientu mažiau nei 2022 m.), gimė 56 naujagimiai (7 mažiau nei 2021 m).

*1 diagrama. Prisirašiusiųjų gyventojų skaičius pagal amžiaus grupes procentine išraiška 2022 m. gruodžio 31 d.*

Vaikų amžiaus grupėje nuo 0 iki 18 m. yra 1831 pacientas arba 13,8 % visų prisirašiusiųjų. Amžiaus grupėje nuo 18 iki 50 m. yra 4400 pacientai arba 33,1 %visų prisirašiusiųjų. Virš 50 metų amžiaus grupėje yra 7100 pacientų ir tai sudaro 53,1 %visų prisirašiusiųjų. Gimstamumo mažėjimas ir vidutinės gyvenimo trukmės ilgėjimas lemia vyresnio amžiaus žmonių skaičiaus augimą.

*2 diagrama. Prisirašiusiųjų draustų gyventojų skaičiaus pagal amžiaus grupes dinamika 2020-2022 m.*

**2. 2022 m. sveikatos priežiūros specialistų darbo rodikliai**

***2.1. Einamasis prisirašiusiųjų asmenų skaičius, taip pat ir nedraustų, pagal apylinkes VŠĮ Molėtų r. PSPC 2022 m. gruodžio 31 d.***

*2 lentelė. Prisirašiusiųjų asmenų skaičius VŠĮ Molėtų r. PSPC 2022 m. gruodžio 31 d.*

|  |  |
| --- | --- |
| Einamasis prisirašiusiųjų asmenų skaičius pagal gydytojus | Skaičius |
| V. Narkevičienė | 1745 |
| E. Bareikienė | 1695 |
| D. Andriuškevičienė | 1510 |
| V. Pažemeckienė | 1508 |
| L. Laukienė | 1428 |
| A. Aleksiejūnienė | 1386 |
| V. Mickevičius | 1372 |
| N. Penkauskienė | 1032 |
| D. Grinevičienė | 917 |
| R. Morkūnas | 867 |
| V. G. Jankauskienė | 482 |
| **Viso:** | **13942** |

*3 diagrama. Einamasis prisirašiusiųjų asmenų skaičius pagal apylinkes VŠĮ Molėtų r. PSPC 2022 m. gruodžio 31 d.*

**2.2**. **2022 m. gyventojų apsilankymų (suteiktų nuotolinių ir nenuotolinių paslaugų (toliau tekste – *Apsilankymai*). įstaigoje analizė, apsilankymų skaičiaus 2020-2022 m. palyginimas**

Stebimas prisirašiusiųjų prie Molėtų r. PSPC gyventojų skaičius mažėjimas, tačiau apsilankymų skaičius VŠĮ Molėtų r. PSPC didėja. Dėl ligos apsilankymai padidėjo iki 10 procentų, profilaktinių apsilankymų skaičius padidėjo iki 2 procentų. Vienas gyventojas VŠĮ Molėtų PSPC per metus lankėsi pas gydytojus vidutiniškai apie 8,5 karto, iš jų dėl ligos apie 6,1 karto.

*3 lentelė. Apsilankymų (suteiktų paslaugų) skaičius įstaigoje 2022 m.*

|  |  |  |
| --- | --- | --- |
| Apsilankymai (suteiktos paslaugos) | Skaičius | Procentais |
| Dėl ligos | 85556 | 72% |
| Profilaktiškai | 33921 | 28% |
| **Viso apsilankymų įstaigoje:** | **119477** | **100%** |

*4 diagrama. Apsilankymų (suteiktų paslaugų) įstaigoje 2020 – 2022 m. VšĮ Molėtų r. PSPC palyginimas*

*4lentelė.* *Apsilankymų (suteiktų paslaugų) įstaigoje 2020 - 2022 m. VšĮ Molėtų r. PSPC palyginimas*

|  |  |  |  |
| --- | --- | --- | --- |
| Apsilankymai (suteiktos paslaugos) | 2020 m. | 2021 m. | 2022 m. |
| Dėl ligos | 74708 | 77761 | 85556 |
| Profilaktiškai | 29030 | 33232 | 33921 |
| Viso apsilankymų: | **103738** | **110993** | **119477** |

**2.3. Apsilankymai (pacientų vizitų skaičius) pagal darbuotojų grupes 2022 m.**

*5 lentelė. Apsilankymai (pacientų vizitų skaičius) pagal darbuotojų grupes 2022 m. VšĮ Molėtų r. PSPC*

|  |  |  |  |  |  |
| --- | --- | --- | --- | --- | --- |
| **Darbuotojų grupės** | **Viso** | **Dėl ligos** | **Profilaktiškai** | **Nuotolinė priežiūros paslauga** | **Namuose** |
| Šeimos gydytojai | 61595 | 48886 | 6264 | 6060 | 385 |
| Gydytojas pediatras | 546 | 14 | 532 |  |  |
| Gydytojai terapeutai | 1128 | 974 | 15 | 134 | 5 |
| Gydytojai ginekologai | 1996 | 1004 | 459 | 530 |  |
| Chirurgai | 1864 | 1820 | 26 | 18 |  |
| Gydytojai odontologai | 6116 | 4091 | 2025 |  |  |
| Suaugusiųjų psichiatrai | 3717 | 2826 | 127 | 654 | 110 |
| Vaikų ir paauglių psichiatrai | 250 | 242 | 5 | 3 |  |
| Medicinos psichologai | 748 | 737 |  | 11 |  |
| Socialiniai darbuotojai | 338 | 144 | 192 | 2 |  |

*5 diagrama. Apsilankymai (pacientų vizitų skaičius) pagal darbuotojų grupes 2022 m. VšĮ Molėtų r. PSPC*

*6 diagrama. Apsilankymų (pacientų vizitų skaičius) pagal darbuotojų grupes VšĮ Molėtų r. PSPC*

*2020-2022 m. palyginimas*

**2.4. Apsilankymai pas šeimos gydytojus ir gydytoją pediatrą**

Pas vieną šeimos gydytoją 2022 m. vidutiniškai apsilankė 24 pacientų per dieną, 79 proc. apsilankymų buvo dėl ligos. Apsilankymų skaičius nežymiai pakito lyginant su 2021 m. 2022 m. buvo suteikta 6060 nuotolinių priežiūros paslaugų.

*6 lentelė. 7 diagrama. Apsilankymų pas šeimos gydytojus 2020-2022 m. palyginimas*

|  |  |  |  |
| --- | --- | --- | --- |
| Šeimos gydytojai | Apsilankymai 2020 m. | Apsilankymai 2021 m. | Apsilankymai 2022 m. |
| 52724 | 63069 | 61595 |

2022 m. VšĮ Molėtų r. PSPC dirbo vienas vaikų ligų gydytojas 0,25 etato darbo krūviu. 2022 m. pas vaikų ligų gydytoją apsilankė vidutiniškai 2 pacientai per dieną, o 3 proc. apsilankymų buvo dėl ligos.

*7 lentelė. 8 diagrama Apsilankymų pas gydytoją pediatrą 2020-2022 m. palyginimas*

|  |  |  |  |
| --- | --- | --- | --- |
| Gydytojas pediatras | Apsilankymai 2020 m. | Apsilankymai 2021 m. | Apsilankymai 2022 m. |
| 1077 | 1080 | 546 |

**2.5. Duomenys apie pacientų apsilankymų skaičių pas gydytojus specialistus**

**2.5.1. Apsilankymai pas gydytoją terapeutą**

2022 m. VšĮ Molėtų r. PSPC dirbo vienas gydytojas terapeutas 0,25 etato darbo krūviu. Kiekvieną darbo dieną pas gydytoją terapeutą apsilankydavo vidutiniškai po 4 pacientus, 86 proc. apsilankymų buvo dėl ligos. Apsilankymų skaičius nežymiai padidėjo lyginant su 2021 m. 2022 m. buvo suteiktos 134 nuotolines priežiūros paslaugos.

*8 lentelė. 9 diagrama. Apsilankymų pas gydytoją terapeutą 2020-2022 m. palyginimas*

|  |  |  |  |
| --- | --- | --- | --- |
| Gydytojas terapeutas | Apsilankymai 2020 m. | Apsilankymai 2021 m. | Apsilankymai 2022 m. |
| 819 | 1128 | 996 |

**2.5.2. Apsilankymai pas gydytoją akušerį ginekologą**

2022 m. VšĮ Molėtų r. PSPC dirbo vienas gydytojas akušeris ginekologas 0,75 etato darbo krūviu, 3 dienas per savaitę. 2022 m. pas gydytoją akušerį ginekologą apsilankė vidutiniškai 14 pacienčių per dieną, 50 proc. apsilankymų buvo dėl ligos. 2022 m. buvo suteikta 530 nuotolinių priežiūros paslaugų.

*9 lentelė. 10 diagrama. Apsilankymai pas gydytoją akušerį ginekologą 2020-2022 m. palyginimas*

|  |  |  |  |
| --- | --- | --- | --- |
| Gydytojas akušeris ginekologas | Apsilankymai 2020 m. | Apsilankymai 2021 m. | Apsilankymai 2022 m. |
| 1445 | 1710 | 1996 |

**2.5.3. Apsilankymai pas gydytoją chirurgą**

2022 m. VšĮ Molėtų r. PSPC dirbo vienas gydytojas chirurgas 0,25 etato darbo krūviu, 3 dienas per savaitę. 2022 m. pas gydytoją chirurgą apsilankė vidutiniškai 13 pacientų per dieną, beveik visi apsilankymai buvo dėl ligos. 2022 m. buvo suteikta 18 nuotolinių priežiūros paslaugų.

*10 lentelė. 11 diagrama. Apsilankymų pas gydytoją chirurgą 2020-2022 m. palyginimas*

|  |  |  |  |
| --- | --- | --- | --- |
| Gydytojas chirurgas | Apsilankymai 2020 m. | Apsilankymai 2021 m. | Apsilankymai 2022 m. |
| 1941 | 1944 | 1864 |

**2.5.4. Apsilankymai pas gydytojus odontologus**

2022 m. VšĮ Molėtų r. PSPC dirbo keturi gydytojai odontologai. 2022 m. pas vieną gydytoją odontologą apsilankė vidutiniškai 7 pacientai per dieną, 67 proc. apsilankymų buvo dėl ligos.

*11 lentelė. 12 diagrama. Apsilankymų pas gydytojus odontologus palyginimas 2020-2022 m.*

|  |  |  |  |
| --- | --- | --- | --- |
| Gydytojai odontologai | Apsilankymai 2020 m. | Apsilankymai 2021 m. | Apsilankymai 2022 m. |
| 6041 | 6861 | 6116 |

**2.5.5. Apsilankymai pas vaikų ir paauglių psichiatrą**

2022 m. VšĮ Molėtų r. PSPC dirbo vienas vaikų ir paauglių psichiatras 0,25 etato darbo krūviu. Beveik visi apsilankymai pas vaikų ir paauglių psichiatrą buvo dėl ligos. 2022 m. buvo suteikta 3 nuotolinės priežiūros paslaugos.

*12 lentelė. 13 diagrama. Apsilankymų pas vaikų ir paauglių psichiatrą 2020-2022 m. palyginimas*

|  |  |  |  |
| --- | --- | --- | --- |
| Gydytojas vaikų ir paauglių psichiatras | Apsilankymai 2020 m. | Apsilankymai 2021 m. | Apsilankymai 2022 m. |
| 146 | 284 | 250 |

**2.5.6. Apsilankymai pas suaugusiųjų psichiatrus**

2022 m. VšĮ Molėtų r. PSPC dirbo du suaugusiųjų psichiatrai – bendrai 1,25 etato. Kiekvieną darbo dieną pas suaugusiųjų psichiatrus apsilankė vidutiniškai 17 pacientų. 76 proc. apsilankymų buvo dėl ligos. 2022 m. buvo suteikta 654 nuotolinės priežiūros paslaugos.

*13 lentelė. 14 diagrama. Apsilankymų pas suaugusiųjų psichiatrus* *2020-2022 m. palyginimas*

|  |  |  |  |
| --- | --- | --- | --- |
| Gydytojai suaugusiųjų psichiatrai | Apsilankymai 2020 m. | Apsilankymai 2021 m. | Apsilankymai 2022 m. |
| 2921 | 3877 | 3717 |

**2.5.7. Apsilankymai pas medicinos psichologą**

2022 m. VšĮ Molėtų r. PSPC dirbo du medicinos psichologai – bendrai 1,40 etato darbo krūvio. 2022 m. 98 proc. apsilankymų buvo dėl ligos. 2022 m. buvo suteikta 11 nuotolinių priežiūros paslaugų.

*14 lentelė. 15 diagrama. Apsilankymai pas medicinos psichologą 2020-2022 m.*

|  |  |  |  |
| --- | --- | --- | --- |
| Medicinos psichologas | Apsilankymai 2020 m. | Apsilankymai 2021 m. | Apsilankymai 2022 m. |
| 459 | 767 | 748 |

**2.5.8. Apsilankymai pas socialinį darbuotoją**

2022 m. VšĮ Molėtų r. PSPC dirbo viena socialinė darbuotoja. Apsilankymų pas socialinį darbuotoją skaičius padidėjo, lyginant su 2021 m.

*15 lentelė. 16 diagrama. Apsilankymai pas socialinį darbuotoją 2020-2022 m.*

|  |  |  |  |
| --- | --- | --- | --- |
| Socialinis darbuotojas | Apsilankymai 2020 m. | Apsilankymai 2021 m. | Apsilankymai 2022 m. |
| *93* | *184* | *338* |

**3. 2022 m. prevencinių programų vykdymo analizė**

**3.1. Gimdos kaklelio citologinio tepinėlio paėmimo ir rezultatų įvertinimo programa ir informacijos dėl gimdos kaklelio piktybinių navikų profilaktikos teikimo paslauga.**

Gimdos kaklelio piktybinių navikų prevencinių priemonių programa skirta 25-59 m. amžiaus moterims. Moterims nuo 25 iki 34 m. (imtinai) – kartą kas trys metai o moterims nuo 35 iki 59 m. (imtinai) – kartą kas penkeri metai. Per 2022 m. ataskaitinį laikotarpį buvo 647 galinčių dalyvauti programoje moterys. Informavimo paslaugų 2022 m. suteikta 883 karto, citologinio tepinėlio paėmimo paslauga suteikta 483 kartus.

*17 diagrama. Citologinio tepinėlio paėmimo paslauga*

*18 diagrama. Informavimo paslauga*

**3.2. Informavimo dėl krūties piktybinių navikų profilaktikos ir siuntimo atlikti mamografiją paslauga**

Atrankinė mamografinės patikros dėl krūties vėžio programa skirta 50**-**69 m. amžiaus moterims, vykdoma kas 2 metai. Per 2022 m. ataskaitinį laikotarpį galinčių dalyvauti programoje šio amžiaus moterų skaičius buvo 1148, patikrintos 721 moterys, t.y. apie 63 proc.

*16 lentelė ir 19 diagrama. Informavimo paslauga*

|  |  |  |  |
| --- | --- | --- | --- |
| **Informavimo dėl krūties piktybinių navikų profilaktikos ir siuntimo atlikti mamografiją paslauga** | **Atlikta paslaugų 2020 m.** | **Atlikta paslaugų**  **2021 m.** | **Atlikta paslaugų**  **2022 m.** |
| **262** | **807** | **721** |

**3.3. Informavimo apie didelę širdies ir kraujagyslių ligų tikimybę, šios tikimybės įvertinimo, pirminės prevencijos priemonių plano sudarymo ar siuntimo išsamiai įvertinti širdies ir kraujagyslių ligų tikimybę paslauga.**

Asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių programa skirta 40-55 m. vyrams ir 50-65 m. moterims. Per 2022 m. ataskaitinį laikotarpį galinčių dalyvauti programoje šio amžiaus asmenų skaičius buvo 3177. Paslaugų per 2022 m. suteikta 1602 asmenims (51 proc.). Taikant šios prevencinės programos priemones pacientai informuojami apie širdies ir kraujagyslių ligų tikimybę. Pacientai, kuriems pritaikius šios programos priemones, nustatoma didelė širdies ir kraujagyslių ligų rizika, siunčiami gydytojo kardiologo konsultacijai.

*17 lentelė ir 20 diagrama. Kardiologinės programos paslaugos*

|  |  |  |  |
| --- | --- | --- | --- |
| **Informavimo apie didelę širdies ir kraujagyslių ligų tikimybę, šios tikimybės įvertinimo, pirminės prevencijos priemonių plano sudarymo ar siuntimo išsamiai įvertinti širdies ir kraujagyslių ligų tikimybę paslauga** | **Atlikta paslaugų 2020 m.** | **Atlikta paslaugų**  **2021 m.** | **Atlikta paslaugų**  **2022 m.** |
| **1192** | **1739** | **1602** |

**3.4. Informavimo apie storosios žarnos vėžio ankstyvąją diagnostiką ir iFOBT rezultatų įvertinimo - nustatytas iFOBT neigiamas (-) paslaugos ir informavimo apie storosios žarnos vėžio ankstyvąją diagnostiką ir iFOBT rezultatų įvertinimo - nustatytas iFOBT teigiamas (+) paslaugos. Paciento siuntimo pas gydytoją specialistą atlikti kolonoskopiją paslaugos.**

Storosios žarnos vėžio ankstyvos diagnostikos programa skirta 50-74 amžiaus gyventojams. Per 2022 m. ataskaitinį laikotarpį galinčių dalyvauti programoje šio amžiaus asmenų skaičius – 2636, iš jų 1489 pacientai (56 proc.) informuoti apie galimybę dalyvauti programoje. Informavimo apie storosios žarnos vėžio ankstyvąją diagnostiką ir iFOBT rezultatų įvertinimo paslauga teikiama ne dažniau kaip vieną kartą per dvejus metus. Gydytojo specialisto konsultacija su kolonoskopija ir, jei reikia, biopsijos medžiagos paėmimu, atliekama esant teigiamam (+) iFOBT rezultatui. 2022 m. 33 pacientai buvo siųsti atlikti kolonoskopiją.

*18 lentelė ir 21 diagrama. Informavimo ir FOB įvertinimo paslauga*

|  |  |  |  |
| --- | --- | --- | --- |
| **Informavimo apie storosios žarnos vėžio ankstyvąją diagnostiką ir iFOBT rezultatų įvertinimo paslaugos teikimas** | **2020 m.** | **2021 m.** | **2022 m.** |
| **1050** | **1859** | **1489** |

*22 diagrama*. *Siuntimai atlikti kolonoskopiją*

**3.5. Informavimo apie ankstyvąją priešinės liaukos vėžio diagnostiką ir prostatos specifinio antigeno (PSA) nustatymo paslauga (kai PSA kiekis yra mažesnis 3ng/ml) ir informavimo apie ankstyvąją priešinės liaukos vėžio diagnostiką ir prostatos specifinio antigeno (PSA) nustatymo paslauga (kai PSA kiekis yra 3ng/ml ir didesnis)**

Priešinės liaukos ankstyvosios diagnostikos programa skirta 50-69 amžiaus vyrams, vykdoma kas 2 metai. Per 2022 m. ataskaitinį laikotarpį galinčių dalyvauti programoje šio amžiaus vyrų skaičius buvo 1063. Per 2022 m. informuoti 441 vyras (41 proc.). 2022 m. iš informuotų vyrų – 75 buvo nustatytas padidėjęs PSA kiekis.

*23 diagrama. Informavimo paslauga*

*24 diagrama. Padidėjusio PAS nustatymo paslauga*

**3.6. Vaikų krūminių dantų dengimo silantinėmis medžiagomis programa**

Vaikų krūminių dantų dengimo silantinėmis medžiagomis programa skirta 6-14 m. amžiaus vaikams. VšĮ Molėtų PSPC 2022 m. šios amžiaus grupės prirašytų vaikų buvo 905. Per 2022 m. ši paslauga buvo suteikta 373 vaikams. Iš visų šio amžiaus vaikų, 4 proc. silantinėmis medžiagomis buvo padengti 4 dantys, 17 proc. – 3 dantys, 60 proc. – 2 dantys, 19 proc. – 1 dantis. Nors dantų dengimas silantais yra labai efektyvi dantų ėduonies profilaktikos priemonė, tačiau labai sunku panaudoti vaikų dantų profilaktikai skirtas lėšas, nes dalis tėvų visai nesirūpina savo atžalų dantų profilaktika ir priežiūra, dažnai šios amžiaus grupės vaikų dantys jau pažeisti ėduonies.

*19 lentelė. Krūminių dantų dengimas silantinėmis medžiagomis 2020-2022 m.*

|  |  |  |  |
| --- | --- | --- | --- |
| **Krūminių dantų dengimas silantinėmis medžiagomis** | **2020 m.** | **2021 m.** | **2022 m.** |
| 182 | 290 | 373 |

*25 diagrama. Krūminių dantų dengimas silantinėmis medžiagomis 2020-2022 m.*

**4. Duomenys apie medicininę ir palaikomąją reabilitaciją, sveikatos grąžinamąjį, antirecidyvinį gydymą**

2022 m. reabilitaciniam gydymui buvo išsiųsti 79 suaugusieji ir 24 vaikai.

**III. VEIKLOS REZULTATAI PER FINANSINIUS METUS**

Įstaigos veikla 2022 metais buvo nuostolinga. Gautas ataskaitinių metų nuostolis **–** 47682,53 Eur.

**IV. VIEŠOSIOS ĮSTAIGOS DALININKAI IR KIEKVIENO JŲ ĮNAŠO VERTĖ FINANSINIŲ METŲ PRADŽIOJE IR PABAIGOJE, DALININKŲ KAPITALO DYDIS METŲ PRADŽIOJE IR PABAIGOJE**

Įstaigos steigėjas ir vienintelis dalininkas **-** Molėtų rajono savivaldybė. 2022 m. dalininko kapitalo dydis metų pradžiai buvo 9085,82 Eur, metų pabaigai – 9085,82 Eur. Metų eigoje dalininkų kapitalo dydis nesikeitė.

**V. VIEŠOSIOS ĮSTAIGOS GAUTOS LĖŠOS IR JŲ ŠALTINIAI PER FINANSINIUS METUS IR ŠIŲ LĖŠŲ PANAUDOJIMAS**

Pagrindines veiklos pajamas (didžiausią dalį) sudaro pajamos už teikiamas medicinines paslaugas pagal sutartis su Panevėžio teritorine ligonių kasa (toliau **–** TLK) iš PSDF biudžeto, be to gaunamos pajamos iš kitų juridinių ir fizinių asmenų už suteiktas mokamas paslaugas, o taip pat gaunamos lėšos, skirtos sveikatos programoms finansuoti bei parama.

*20 lentelė. Pajamų struktūra, eurais*

|  |  |  |  |  |
| --- | --- | --- | --- | --- |
| **Pajamų** | **2020 m.** | **2021 m.** | **2022 m.** | **Pokytis 2021-2022 m. (+,-)** |
| **Pajamos iš viso, tame tarpe:** | 1902711,80 | 2475153,87 | 2370316,61 | +104837,26 |
| Finansavimo pajamos | 111163,47 | 544996,96 | 194522,09 | -350474,87 |
| Pajamos iš PSDF biudžeto | 1670158,42 | 1795300,32 | 2048585,11 | +253284,79 |
| Pajamos už mokamas paslaugas | 121389,91 | 133087,46 | 127209,41 | -5878,05 |
| Atsargų, turto pardavimo pajamos | - | 1769,13 | - | -1769,13 |

2022 m. pajamos lyginat su 2021 m. padidėjo 104837,26 Eur. Finansavimo pajamos sumažėjo – 350474,87 Eur. Įstaiga 2022 m. dalyvavo Molėtų rajono savivaldybės visuomenės sveikatos rėmimo specialiosiose programose: ,,Asmens sveikatos priežiūros paslaugų teikimas Lietuvos respublikos sieną neteisėtai kirtusiems užsieniečiams“ ir ,,Diabetu sergančių pacientų sveikatos priežiūros paslaugų prieinamumo gerinimas Molėtų rajone“. Vykdoma 2014–2020 m. Europos Sąjungos fondų investicijų veiksmų programų priemonės:

1. Nr. 08.4.2-esfa-r-615 projektas „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Molėtų rajone Nr. 08.4.2-ESFA-R-615-91-0003;

2. Nr. 08.1.3-CPVA-R-609 projektas„ Molėtų r. pirminės sveikatos priežiūros centro veiklos efektyvumo didinimas“.

3 . Nr. 09.2.2-ESFA-K-730 projektas „Koordinuotai mokiniams teikiamų švietimo pagalbos, socialinių ir sveikatos priežiūros paslaugų modelio diegimas Molėtų rajone“.

Programoms vykdyti gautas finansavimas iš Molėtų rajono savivaldybės biudžeto 6623,20 Eur. Europos sąjungos ir valstybės biudžeto finansavimo sumų gauta iš Molėtų rajono savivaldybė už 11328,34 Eur. ir iš Lietuvos Respublikos sveikatos apsaugos ministerijos už 815,29 Eur.

Iš Lietuos Respublikos sveikatos apsaugos ministerijos gauta 59871,62 Eur. dydžio finansavimo suma, skirta išlaidoms susijusiomis su skiepijimo nuo COVID 19 ligos ir ėminių COVID-19 ligos tyrimo paėmimo kompensavimui.

Neatlygintinai gauto turto (nemokama vakcina, medicinos priemonės, vaistai asmenims sergantiems tuberkulioze)vertė **–** 92270,07 Eur. Paramos ir labdaros gavimas: 2022 m. iš 2 proc. gyventojų pajamų mokesčio buvo gauta 591,56 Eur, šios 2 proc. lėšos bus skirtos medikamentų ir medicininių priemonių įsigijimui.

*21 lentelė. Paramos ir labdaros gavimo lentelė*

|  |  |  |  |
| --- | --- | --- | --- |
| Paramos ir labdaros davėjas | Gautos paramos ir labdaros vertė (Eur) | | Pastabos |
| Pinigai | Turtu |
| Valstybinė mokesčių inspekcija | 591,56 | - |  |

Iš PSDF biudžeto uždirbtos pajamos lyginant su 2021 m. padidėjo 253248,79 Eur, didžiąja dalimi dėl asmens sveikatos priežiūros paslaugų bazinių kainų didinimo nuo 2022 m. sausio 1 d. ir lapkričio 1 d. Šios papildomos lėšos gautos vadovaujantis Sveikatos apsaugos ministro įsakymais (2021-12-31 įsakymu Nr. V-3001, ir 2022-12-05 įsakymu Nr. V-1810).

Pajamos už suteiktas mokamas paslaugas lyginant su 2022 m. sumažėjo – 5878,05 Eur. Pajamos sumažėjo dėl sumažėjusio gyventojų skiepijimosi nuo gripo.

*26 diagrama. Pajamų struktūra 2022 m. procentine išraiška*

Didžiausią dalį pajamų **–** 86,4 proc. sudaro pajamos už suteiktas asmens sveikatos priežiūros paslaugas gautas iš Panevėžio teritorinės ligonių kasos (PSDF biudžetas), pajamos gautos iš fizinių ir juridinių asmenų už suteiktas mokamas paslaugas sudaro 5,4 proc. visų pajamų, finansavimo pajamos sudaro 8,2 proc. visų pajamų.

*27 diagrama. Pajamų dinamika 2020 m., 2021 m. ir 2022 m.*

*22 lentelė. Pajamų gautų iš Panevėžio TLK sudėtis, eurais*

|  |  |  |  |  |
| --- | --- | --- | --- | --- |
| **Pajamos už PAASP (PSDF lėšos)** | **2020 m.** | **2021 m.** | **2022 m.** | **Padidėjimas, sumažėjimas lyginat su praėjusiais m. +,-** |
| Iš viso:  iš jų: | 1670158,42 | 1795300,32 | 2048585,11 | +253284,79 |
| Pirminė ambulatorinė asmens sveikatos priežiūra | 1286926,02 | 1335231,84 | 1446356,64 | +111124,80 |
| Skatinamosios paslaugos | 122379,01 | 127888,75 | 168264,84 | +40376,09 |
| Slauga namuose | 16634,95 | 14896,53 | 96073,20 | +81176,67 |
| Už gerus darbo rezultatus | 195439,32 | 234671,92 | 255604,00 | +20932,08 |
| Prevencinių asmens sveikatos programų vykdymas | 48723,74 | 82597,24 | 82281,75 | -315,49 |
| Kompensuojamų vaistų pasų išdavimas | 55,38 | 14,04 | 4,68 | -9,36 |

Lyginant su 2021 m., pajamos už pirminę asmens sveikatos priežiūrą padidėjo 111124,80 Eur. Skatinamųjų paslaugų teikimas padidėjo 70376,09 Eur. Pasibaigus karantino laikotarpiui susijusiam su Covid-19 virusu padidėjo skatinamųjų paslaugų teikimas.

Slaugos namuose paslaugų suteikimo pajamos padidėjo 81176,67Eur. Pradėtos teikti slaugos namuose paslaugos, kuriomis aktyviai naudojasi mūsų rajono gyventojai. 2022 m. už gerus darbo rezultatus gauta daugiau nei 2021 m. ir tai sudaro **–** 20932,08Eur.

Pajamos už prevencinių asmens sveikatos programų vykdymą, lyginat su 2021 metais nežymiai sumažėjo. Įstaiga 2022 metais už atliktas prevencines programas, skatinamųjų paslaugų vykdymą, slaugos paslaugų teikimą skatino gydytojus ir slaugytojas finansiškai. 2023 metais, atsižvelgiant į finansines galimybes, numatoma skatinti gydytojus ir slaugytojas, papildomai mokant už faktiškai atliktas skatinamąsias paslaugas ir prevencines programas.

Prevencinių asmens sveikatos programų vykdymas padeda išaiškinti ankstyvos stadijos onkologinius susirgimus, nustatomi pacientai su didele širdies ir kraujagyslių ligų tikimybe. Vaikų krūminių dantų dengimas silantinėmis medžiagomis yra labai efektyvi dantų ėduonies profilaktikos priemonė.

*28 diagrama. Pajamų iš TLK sudėtis procentine išraiška 2022 m.*

*29 diagrama. Pajamų gautų iš PSDF dinamika 2020 m., 2021 m. ir 2022 m.*

**VI. INFORMACIJA APIE VIEŠOSIOS ĮSTAIGOS ĮSIGYTĄ IR PERLEISTĄ ILGALAIKĮ TURTĄ PER FINANSINIUS METUS**

Įstaigos ilgalaikio turto metų pabaigoje įsigijimo vertė **–** 1112035,80 Eur, likutinė vertė **–** 544245,37 Eur. 2022 metais įstaiga įsigijo ilgalaikio turto už 18041,00 Eur, baldai ir biuro įranga **–** 900,00 Eur, medicininė įranga **–** 9941,00 Eur, kitas ilgalaikis materialusis turtas – 7200,00 Eur.

Per atskaitinį laikotarpį ilgalaikio turto nebuvo parduota.

**VII. VIEŠOSIOS ĮSTAIGOS SĄNAUDOS PER FINANSINIUS METUS, IŠ JŲ - IŠLAIDOS DARBO UŽMOKESČIUI**

*23 lentelė. Pagrindinės veiklos sąnaudos ir jų struktūra, eurais*

|  |  |  |  |  |
| --- | --- | --- | --- | --- |
| **Sąnaudų pavadinimas** | **2020 m.** | **2021 m.** | **2022 m.** | **Pokytis, lyginant su 2020-2021m. (+,-)** |
| Pagrindinės veiklos sąnaudos, iš jų: | 1900829,30 | 2473791,52 | 2416277,04 | -57514,48 |
| Darbo užmokesčio ir socialinio draudimo | 1595549,58 | 1802582,14 | 1997385,41 | +194803,27 |
| Nusidėvėjimo ir amortizacijos sąnaudos | 15724,48 | 27888,28 | 33652,52 | +5764,24 |
| Komunalinių paslaugų ir ryšių | 33832,55 | 44768,51 | 60559,89 | +15791,38 |
| Komandiruočių |  |  |  |  |
| Transporto | 5965,30 | 8212,52 | 12034,62 | +3822,10 |
| Kvalifikacijos kėlimo | 1566,70 | 2345,30 | 1906,88 | -438,42 |
| Paprastojo remonto ir eksploatavimo | 24028,52 | 21054,28 | 26752,00 | +5697,72 |
| Medikamentai, reagentai, med. priemonės | 143989,62 | 461716,08 | 146078,88 | -315637,20 |
| Inventorius ir kitos atsargos | 19003,02 | 21228,75 | 33584,87 | +12356,12 |
| Kitų paslaugų | 61169,53 | 83995,66 | 104321,97 | +20326,31 |
| Kitos sąnaudos | - | - | - | - |

*30 diagrama. Pagrindinės veiklos sąnaudos 2022 m. procentine išraiška*

Veiklos sąnaudų struktūroje didžiausią dalį sudaro sąnaudos darbo užmokesčiui 82,66 %, išlaidų skirtų medikamentams ir medicinos priemonėms sąnaudų dalis 6,05 %.

*24 lentelė. Duomenys apie vidutinį darbuotojų (etato) darbo užmokestį 2022 m.*

|  |  |  |
| --- | --- | --- |
| **Rodiklis** | **Vidutinis vieno darbuotojo etato darbo užmokestis (neatskaičius mokesčių) Eur** | **Etatų skaičius 2022 m. gruodžio 31 d.** |
| Vidutinis darbuotojo darbo užmokestis ir etatų skaičius: | 2518 | 70,65 |
| Gydytojai | 4549 | 15,75 |
| Slaugytojos | 2123 | 25,25 |
| Administracija | 2486 | 12,90 |
| Kitas personalas, teikiantis ASP paslaugas | 1415 | 10,5 |
| Kitas personalas (ūkio dalis) | 940 | 6,25 |

Išlaidų, skirtų darbo užmokesčiui, dalis nuo visų pajamų yra 84,26 %, išlaidų dalis medikamentams 6,16 %. Molėtų rajono savivaldybės tarybos sprendimu patvirtintų normatyvų darbo užmokesčiui 89 %, neviršijo. Medikamentams patvirtintų normatyvų norma5 % - įstaiga viršijo. Normatyvas buvo viršytas dėl vakcinų skirtų gyventojų skiepijimui nuo COVID-19 viruso.

*31 diagrama. Pagrindinių veiklos sąnaudų dinamika 2020 m., 2021 m. ir 2022 m.*

**VIII. VIEŠOSIOS ĮSTAIGOS DARBUOTOJŲ SKAIČIUS FINANSINIŲ METŲ PRADŽIOJE IR PABAIGOJE**

Įstaigoje finansinių metų pradžioje dirbo 77 darbuotojai, metų pabaigoje 72 darbuotojai.

Per 2022 m. priimti 5 darbuotojai, o atleisti 10 darbuotojų.

Įstaigos licencijoje ir įstatuose numatytai veiklai įgyvendinti pilnai sukomplektuoti darbuotojų etatai pagal sveikatos apsaugos ministerijos normatyvus.

IX. VIEŠOSIOS ĮSTAIGOS SĄNAUDOS VALDYMO IŠLAIDOMS

Įstaigos sąnaudų valdymo išlaidoms dalis yra 115598,92 Eur., tai 4,62 % proc. nuo visų sąnaudų.

X. DUOMENYS APIE VIEŠOSIOS ĮSTAIGOS VADOVĄ, ĮSTAIGOS IŠLAIDOS VADOVO DARBO UŽMOKESČIUI IR KITOMS VIEŠOSIOS ĮSTAIGOS VADOVO IŠMOKOMS

Įstaigos išlaidos 2022 m. vadovo darbo užmokesčiui – 61787,16 Eur., įmokos socialiniam draudimui –1526,47 Eur. Iš viso – 63313,63 Eur.

**XI. VIEŠOSIOS ĮSTAIGOS IŠLAIDOS KOLEGIALIŲ ORGANŲ NARIŲ DARBO UŽMOKESČIUI IR KITOMS IŠMOKOMS**

VšĮ Molėtų r. PSPC išlaidų kolegialių organų narių darbo užmokesčiui ir kitoms išmokoms neturi.

**XII. 2022 M. VEIKLOS REZULTATŲ VERTINIMO RODIKLIAI - SIEKTINOS REIKŠMĖS IR PASIEKTI RODIKLIAI**

Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2022 metų siektinos reikšmės patvirtintos Lietuvos respublikos sveikatos apsaugos ministro 2022 m. rugsėjo 20 d. Nr. V-1467 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2022 metų siektinų reikšmiųpatvirtinimo“.

*25 lentelė. 2022 m veiklos užduotys ir užduočių įvykdymas*

|  |  |  |  |
| --- | --- | --- | --- |
| **Eil. Nr.** | **Veiklos rezultatų vertinimo rodikliai** | **Siektini rodikliai**  **2022 m.** | **Duomenys apie 2022 m užduočių įvykdymą** |
| **1.** | **Veiklos finansinių rezultatų vertinimo rodikliai** | | |
| 1.1. | Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas). | Būti nenuostolingai. | 2022 m. įstaigos veikla nuostolinga. Nuostolis - 47682,53 Eur. Neigiamas rezultatas atsirado todėl, kad įstaiga iš savo sukauptų lėšų, mokėjo darbuotojams priedus prie darbo užmokesčio, siekiant išlaikyti specialistus ir mokėti jiems konkurencingą atlyginimą |
| 1.2. | Sąnaudų darbo užmokesčiui ir socialiniam draudimui dalis, palyginti su visomis ASPĮ sąnaudomis, yra ne mažesnė nei 95 proc. 2021 metų sąnaudų darbo užmokesčiui ir socialiniam draudimui dalies. | Ne mažiau 70 proc. | Sąnaudų darbo užmokesčiui ir socialiniam draudimui dalis, palyginti su visomis Molėtų PSPC sąnaudomis yra 83 proc. Molėtų rajono savivaldybės tarybos 2022 m lapkričio 24 d. sprendimu Nr. B1-217 patvirtinto 89 % normatyvo darbo užmokesčiui neviršijo. |
| 1.3. | Įstaigos sąnaudos valdymo išlaidoms dalis. | Ne daugiau 7,0 proc. | Įstaigos sąnaudos valdymo išlaidoms sudarė 4,62 proc. |
| 1.4. | Įstaigos finansinių įsipareigojimų dalis nuo metinio įstaigos biudžeto | Įsipareigojimų koeficientas ne didesnis kaip 0,10 | Įstaigos įsipareigojimų koeficiento rodiklis 0,05. |
| 1.5. | Papildomų finansavimo šaltinių pritraukimas. | ASPĮ per pastaruosius 3 m. yra pasirašiusi bent dvi sutartis dėl dalyvavimo projektuose, iš kurio gauna papildomą finansavimą. | Molėtų PSPC dalyvauja trijuose projektuose iš kurių gauna papildomą finansavimą. |
| **2. Veiklos rezultatų vertinimo rodikliai** | | | |
| 2.1. | Pacientų pasitenkinimo įstaigos teikiamomis asmens sveikatos priežiūros paslaugomis lygis, tai yra pacientų teigiamai įvertintų įstaigoje suteiktų paslaugų skaičiaus dalis nuo visų per metus įstaigoje suteiktų asmens sveikatos priežiūros paslaugų skaičiaus pagal sveikatos apsaugos ministro nustatytas paslaugų grupes. | ASPĮ teikiamų asmens sveikatos priežiūros paslaugomis lygis ne mažiau kaip 0,9 balo | Pacientų pasitenkinimo įstaigos teikiamomis asmens sveikatos priežiūros paslaugomis lygis 0,9 balo. |
| 2.2 | Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje. | Suteiktas skaidrios asmens sveikatos priežiūros įstaigos vardas. | Nesuteiktas |
| 2.3 | Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas). | 95 95 proc. ASPĮ registracijų ambulatorinėms asmens sveikatos priežiūros paslaugoms atliekama IPR IS | 2022 m. Molėtų PSPC 20 proc. registracijų ambulatorinėms asmens sveikatos priežiūros paslaugoms atliko per IPR IS. |
| **3. Papildomi veiklos rezultatų vertinimo rodikliai** | | | |
| 3.1. | Kritinis likvidumo rodiklis | Ne mažiau kaip 0,8 | Kritinis likvidumo rodiklis 2,7 |
| 3.2. | Konsoliduotų viešųjų pirkimų skaičius | Ne mažiau kaip 2 | Atlikta 2 pirkimai. |
| 3.3. | Įstaigos įgyvendintų veiklų, skirtų darbuotojų psichologinei gerovei kurti, skaičius | Ne mažiau kaip 1 | Suorganizuoti mokymai „Kaip neperžengti profesinių darbo ribų“ ir Molėtų PSPC kolektyvo bendra išvyką. |
| 3.4 | Įstaigos darbo užmokesčio fondo dalies skyrimas asmens sveikatos priežiūros, visuomenės sveikatos priežiūros ir farmacijos specialistų (toliau – specialistai) profesinės kvalifikacijos tobulinimui | Ne mažiau kaip 0,05 proc. nuo ASPĮ darbo užmokesčio fondo skiriamas specialistų profesinės kvalifikacijos tobulinimui | Molėtų PSPC specialistų profesinės kvalifikacijos tobulinimui nuo darbo užmokesčio fondo skyrė 0,09 proc. |

Direktorė Eglė Bareikienė